|  |  |
| --- | --- |
| Naziv obveznika: Gradsko kazalište Požega | Broj RKP-a: 32711 |
| Sjedište obveznika: Trg Svetog Trojstva 20, 34000 Požega | Matični broj: 00959448 |
| Adresa sjedišta obveznika: Trg Svetog Trojstva 20, 34000 Požega | OIB: 79173679205 |
| Razina: 21 | Šifra djelatnosti prema NKD-u: 9001 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2022. godine**

Vlasnik i osnivač Gradskog kazališta Požega je Grad Požega. Kazalište predstavlja i zastupa ravnatelj Kazališta, a tijela upravljanja Kazalištem su ravnatelj i Upravno vijeće.

U kazalištu se ustrojavaju sljedeći odjeli:

a) Umjetničko – produkcijski i edukacijski odjel

b) Administrativno – računovodstveni odjel

c) Propagandno – informacijski

d) Tehnički odjel

Djelatnost Gradskog kazališta Požega (GKP) obuhvaća edukaciju mladih i odraslih radom Male škole kazališta (MŠK), Srednjoškolske kazališne družine (SKAD) te odraslih amatera. Amatersku produkciju, profesionalnu produkciju i koprodukciju, kao i produkciju pokaznih predstava te glazbeno – scenskih uprizorenja. Ciljani broj premijera po sezoni je šest – što profesionalnih, što amaterskih.

S obzirom na to kako nema vlastiti ansambl, Kazalište vlastitu produkciju gradi temeljem principa "učenja kazališta", odnosno sretnim spajanjem stručnih kazališnih gostiju (pedagoga, redatelja, glumaca, dramaturga, scenografa), požeških amatera i bogate literarne baštine požeštine. Tako nastaju začudne predstave koje po cijeloj Hrvatskoj pronose dobar glas o postojanju kazališne svijesti Požege.

Radom Male škole kazališta (MŠK) i Srednjoškolske kazališne družine (SKAD) Kazalište stvara vlastite glumačke potencijale, no isto tako stvara i odgaja kazališnu publiku. Ovakvim pedagoškim radom koji za pojedine polaznike traje i do dvanaest godina Kazalište uspijeva iz svoje sredine svake godine „lansirati“ na Akademiju dramskih umjetnosti po jedno novo ime koje se tijekom godina afirmira na hrvatskoj dramskoj sceni.

**BILJEŠKE UZ PR-RAS**

1. Šifra 6361 – Tekuće pomoći proračunskim korisnicima iz proračuna koji im nije nadležan – prihod od Ministarstva kulture za programsku djelatnost kazališta.
2. Šifra 6362 – Kapitalne pomoći proračunskim korisnicima iz proračuna koji im nije nadležan – prihod na temelju poziva Ministarstva kulture za nabavu audio opreme za potrebe kazališta.
3. Šifra 6526 – Ostali nespomenuti prihodi – prihod ostvaren od prodaje ulaznica za kazališne predstave. Prihod je značajno veći u odnosu na prethodno razdoblje zbog popuštanja epidemioloških mjera – navedeno je omogućilo prodaju većeg broja ulaznica.
4. Šifra 6615 – Prihodi od pruženih usluga – prihod ostvaren od najma prostora – povećan u odnosu na prethodno razdoblje zbog većeg broja najma.
5. Šifra 3211 – Službena putovanja – rashodi su veći u odnosu na prethodnu godinu zbog većeg broja gostovanja Gradskog kazališta Požega.
6. Šifra 3221 – Uredski materijal i ostali materijalni rashodi – rashod je veći u odnosu na prethodno razdoblje jer dio rashoda čini nabava materijala za potrebe kazališnih predstava – tijekom godine realiziran je veći broj predstava nego tijekom prethodnog razdoblja.
7. Šifra 3223 – Energija – rashod značajno veći u odnosu na prethodno razdoblje zbog poskupljenja energenata.
8. Šifra 3231 – Usluge telefona, pošta i prijevoza – rashod manji u odnosu na prethodno razdoblje jer je tijekom godine osnivač omogućio korištenje službenog kombi vozila pa je smanjenja potreba za najmom istoga.
9. Šifra 3233 – Usluge informiranja i promidžbe – rashod značajno veći u odnosu na prethodno razdoblje jer se tijekom razdoblja više radilo na promociji.
10. Šifra 3236 – Zdravstvene i veterinarske usluge – tijekom godine, djelatnici su išli na redovni sistematski pregled (prema kolektivnom ugovoru, djelatnici imaju pravo na sistematski pregled svake tri godine).
11. Šifra 3237 – Intelektualne i osobne usluge – rashodi se odnose na isplatu autorskih honorara glumcima i drugim dionicima predstave.
12. Šifra 3292 – Premije osiguranja – rashodi su smanjeni u odnosu na prethodno razdoblje jer je osnivač osigurao zgradu dok je kazalište osiguralo djelatnike i nabavljenu opremu.
13. Šifra 3293 – Reprezentacija – rashodi su veći u odnosu na prethodno razdoblje – odnose na troškove ugošćavanja nakon premjernih kazališnih predstava.
14. Šifra 19 – Rashodi budućeg razdoblja – rezervirana plaća za prosinac u iznosu 90.262,22 kn.
15. Ukupni prihodi poslovanja iznose 2.332.323,31 kn, ukupni rashodi iznose 2.300.072,17 kn što čini tekući višak prihoda u iznosu 32.251,14 kn koji uz preneseni višak prihod u iznosu 14.685,11 kn čini ukupni višak prihoda i primitaka u iznosu 46.936,25 kn.

**BILJEŠKE UZ BILANCU**

1. Šifra 129 – Ostala potraživanja – potraživanje od trgovačkog društva za preplaćeni iznos računa.
2. Šifra 166 – Potraživanja za prihode od prodaje proizvoda i roba te pruženih usluga – potraživanje se odnosi na uslugu najma prostora te na račune izdane krajem godine.
3. Šifra 167 – Potraživanje proračunskih korisnika za sredstva uplaćena u nadležni proračun – korisnik posluje preko sustava lokalne riznice te na jedinstveni račun riznice uplaćuje sve svoje prihode što se evidentira na kontu 167210.
4. Šifra 169 – Ispravak vrijednosti potraživanja – prema Pravilniku o proračunskom računovodstvu, propisana je obveza provođenja ispravka vrijednosti potraživanja, onih od 1 do 3 godine 50 %, te onih starijih od 3 godine 100 %. Tako ukupan iznos otpisa potraživanja iznosi 2.050,00 kn (odnosi se na potraživanja od 1 do 3 godine).
5. Gradsko kazalište sudskih sporova u tijeku niti sumnjivih i spornih potraživanja.

**BILJEŠKE UZ PR-RAS FUNKCIJSKI**

1. Šifra 082 – Služba kulture – rashodi prema navedenoj funkciji iznose 2.300.072,17 kn.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

1. Tijekom 2022. godine nije bilo promjene u obujmu i vrijednosti imovine i obveza.

**BILJEŠKE UZ IZVJEŠTAJ O OBVEZAMA**

1. Šifra V006 – Stanje obveza na kraju izvještajnog razdoblja iznosi 142.887,07 kn od toga dospjele čine 11.689,01 kn, a nedospjele iznose 131.198,06 kn – sastoje se od neplaćenih računa i plaće za prosinac.

Požega, 27. siječnja 2023.

Osoba za kontaktiranje: Matea Čeliković, mag.oec.

Kontakt telefon: 034/311-321

Ravnateljica:

Valentina Neferović, prof.